நீர் ஃவுளூரைடு அறிவியல் மற்றும் அவற்றைப் பற்றிய ஆய்வுகள் அமெரிக்கர்களால் மேம்பட்ட முறையில் மேற்கொள்ளப்பட்டுள்ளது. அர்ச்சென்டினா, ஆஸ்திரேலியா, பிரேசில், கனடா, சிலி, கொலம்பியா, ஹாங் காங், அயர்லாந்து, இசுரேல், கொரியா, மலேசியா, நியூசிலாந்து, பிலிப்பீன்சு,சிங்கப்பூர், எசுப்பானியா, ஐக்கிய இராச்சியம் மற்றும் வியட்நாம் போன்ற அமெரிக்க ஒன்றியத்திற்கு அப்பாற்பட்ட பகுதிகள் மற்றும் பிரதேசங்களுக்கு ஏற்ற வகையில் பல்வேறு மாறுதல்களுடன் அறிமுகம் செய்யப்பட்டுள்ளது. மேற்கு ஐரோப்பாவில் 12 மில்லியன் மக்களும், அமெரிக்க ஒன்றியத்தில் 171 மில்லியன் (அமெரிக்க ஒன்றியத்தின் மொத்த மக்கட் தொகையில் 61.5%) மக்களும், உலகளவில் 355 மில்லியன் மக்களும் ஃவுளூரைடு நீரைப் பெறுகின்றனர். இயற்கையாக முறையில் பரிந்துரைக்கப்பட்ட அளவில் இருக்கும் ஃவுளூரைடு நீரை 50 மில்லியன் மக்கள் உலகளவில் பெறுகின்றனர்.

கூடுதலாக, சரியான அளவில் இயற்கையான முறையில் கிடைக்கும் ஃவுளூரைடு நீரைப் பருகும் மக்கள் உலகளவில் 50 மில்லியன் அளவிற்கு இருப்பார்கள்; இவர்களின் உண்மையான எண்ணிக்கை அறியப்படவில்லை. இவர்களின் எண்ணிக்கை அதிகமாக இருப்பதற்கே வாய்ப்புள்ளது. அர்ச்சென்டினா, பிரான்சு, காபன், லிபியா, மெக்சிகோ, செனிகல், இலங்கை, தான்சானியா, அமெரிக்க ஒன்றியம் மற்றும் சிம்பாப்வே போன்ற நாடுகளில் இயற்கையான முறையில் கிடைக்கும் ஃவுளூரைடு நீர் பயன்படுத்தப்படுகிறது. ஆப்ரிக்கா, சீனா மற்றும் இந்தியா போன்ற பகுதிகளில் இயற்கையான முறையில் பெறப்படும் ஃவுளூரைடு நீர் வரையறுக்கப்பட்டுள்ள அளவுகளுக்கு மேல் உள்ளது; சீனாவில் 200 மில்லியன் மக்கள் வரையறுக்கப்பட்டுள்ள அளவுகளுக்கு மேலுள்ள அளவுகளில் ஃவுளூரைடு நீரைப் பெறுவதாக கணக்கிடப்பட்டுள்ளது.

பின்லாந்து, செருமனி, ஜப்பான், நெதர்லாந்து, சுவீடன் மற்றும் சுவிட்சர்லாந்து போன்ற பகுதிகளில் நீரில் ஃவுளூரைடு பயன்பாட்டை ஒரு சில சமூகங்கள் நிறுத்தியுள்ளன. நீர் ஃவுளூரைடிற்கு எதிராக அரசியல் எதிர் நிலையை இந்த மாற்றம் தூண்டுகிறது, சில நேரங்களில் நீர் ஃவுளூரைடிற்கான தேவை மாற்று கொள்கைகள் மூலம் சரிசெய்யப்படுகிறது. பல்வேறு விதங்களிலுள்ள ஃவுளூரைடு பற்சிதைவை தடைச் செய்யும் காரணியாக ஐரோப்பா முழுவதும் உள்ள பகுதிகளில் பயன்படுத்தப்படுகிறது; எடுத்துக்காட்டாக, பிரான்சு, செருமனி, மற்றும் பல்வேறு ஐரோப்பிய நாடுகள் ஃவுளூரைடு உப்பைப் பயன்படுத்துகின்றன.

உலகம் முழுவதிலுமான பயன்பாடு
இயக்கமுறை
வரலாறு
பொருளாதாரம்